b'\n_START_ARTICLE_\nDemografija Etiopije\n_START_PARAGRAPH_\n\xc5\xa0tevilo prebivalcev Etiopije se po katastrofalnih su\xc5\xa1ah in lakoti (1968-74 ter 1984) zelo hitro pove\xc4\x8duje, \xc5\xa1e posebej v mestih zaradi vse mo\xc4\x8dnej\xc5\xa1ega priseljevanja s pode\xc5\xbeelja._NEWLINE_Vodilno dr\xc5\xbeavnotvorno in kulturno vlogo v etni\xc4\x8dno zelo raznoliki dr\xc5\xbeavi (okoli 70 jezikov) imajo semitski Amharci (30\xc2\xa0%); \xc5\xbeivijo v osrednjem delu Etiopskega vi\xc5\xa1avja, govorijo amharsko in uporabljajo posebno amharsko pisavo. Sorodni so jim Tigraji v severnem delu vi\xc5\xa1avja (7\xc2\xa0%) in Guragi ju\xc5\xbeno od Adis Abebe (5\xc2\xa0%). V vzhodnih in ju\xc5\xbenih delih \xc5\xbeivijo ku\xc5\xa1itska ljudstva, predvsem Oromi v ju\xc5\xbenem delu Etiopskega vi\xc5\xa1avja (31\xc2\xa0%, tudi Gali), Somalci v Ogadenu (4\xc2\xa0%), Sidamoji na jugozahodu (3\xc2\xa0%) in Afariji v Danakilski kotlini. V ni\xc5\xbejih legah na zahodu \xc5\xbeivijo \xc5\xa1e nilotska in sudanska ljudska; rasno, jezikovno in kulturno se zelo razlikujejo od drugih prebivalcev Etiopije (mdr. Meeni, Nuerji in Gumuzi)._NEWLINE_Po veroizpovedi so prebivalci etiopski kristjani (34\xc2\xa0%), sunitski muslimani (30\xc2\xa0%), pripadniki tradicionalnih verstev (12\xc2\xa0%), katoli\xc4\x8dani in protestanti. Pomembno dr\xc5\xbeavnotvorno in kulturno vlogo ima etiopska pravoslavna cerkev, ki je bila do 1959 del koptske cerkve v Egiptu, nato pa se je povsem osamosvojila; pripadajo ji Amherci in Tigraji ter del Oromov. [[Islam] je raz\xc5\xa1irjen zlasti med ku\xc5\xa1itskimi ljudstvi na vzhodu in jugovzhodu.'